હવે મધ્યપ્રદેશનો આ કિસ્સો જાણો. ગ્વાલિયરની એક યુવતીએ મોહન સિંહ નામના એક માણસ સામે રેપની ફરિયાદ કરી. એ પછી કોર્ટમાં કેસ ચાલ્યો ત્યારે તે યુવતીએ વિરોધાભાસી નિવેદનો આપ્યાં. છેવટે તેણે સ્વીકારી લીધું કે મેં રેપની ખોટી ફરિયાદ કરી હતી. 23 મે, 2018ના દિવસે ગ્વાલિયરની કોર્ટે તે યુવતીને રેપની ખોટી ફરિયાદ કરવા માટે 3 વર્ષની સજા ફટકારી અને 1000 રૂપિયાનો દંડ કર્યો. તે યુવતીએ કોર્ટને વિનંતી કરી કે મારાથી ભૂલ થઈ ગઈ છે, પણ મહેરબાની કરીને મને ઓછી સજા કરો. જોકે, કોર્ટે સજા ઘટાડવાની તેની વિનંતી ફગાવી દીધી હતી.